มากิ โกโต

มากิ โกโต (เกิดวันที่ 23 กันยายน ค.ศ. 1985) เป็นนักแสดง ผู้แต่งบทเพลง และอดีตนักแสดงชาวญี่ปุ่น เกิดและเติบโตที่เขตเอโดงาวะ โตเกียว
อาชีพ.
ค.ศ. 1999–2002: มอร์นิงมูซูเมะ.
ใน ค.ศ. 1999 โกโตได้รับเลือกเป็นสมาชิกรุ่นที่ 3 เพียงคนเดียวของมอร์นิงมูซูเมะ โดยผลงานซิงเกิลเปิดตัวในฐานะสมาชิกคือ "เลิฟแมชีน" ซึ่งซิงเกิลนี้สร้างยอดขายได้เกิน 1 ล้านชุด มากกว่า 9 เท่าของยอดขายซิงเกิลที่แล้ว ในปีเดียวกันเธอก็ยังเป็นสมาชิกรุ่นก่อตั้งของกลุ่มยูนิตย่อยพุจจิโมนิ จนกระทั่งในปี 2002 โกโตสำเร็จการศึกษาออกจากกลุ่มและเธอได้มุ่งเน้นไปที่อาชีพศิลปินเดี่ยว
ค.ศ. 2001–2007: ศิลปินเดี่ยว.
โกโตเริ่มเข้าสู่การเป็นศิลปินเดี่ยวใน ค.ศ. 2001 ด้วยซิงเกิล "ไอโนะบากายาโร" โกโตได้ทุ่มเทความสนใจให้กับอาชีพศิลปินเดี่ยวของเธอ และกลุ่มไอดอลระยะสั้นที่เธอเป็นสมาชิก เช่น กลุ่มโกมัตโต กลุ่มโนจิอูระนัตสึมิ และกลุ่มเดฟ.ดีวา เมื่อเวลาผ่านไป เธอยังเพิ่มความสนใจให้กับการแสดงควบคู่ไปกับการร้องเพลงอีกด้วย
ในช่วงต้น ค.ศ. 2007 โกโตได้รับเลือกให้เป็นสมาชิกของกลุ่มไอดอลพิเศษของ "มอร์นิงมูซูเมะ ทันโจ จูเน็นคิเน็นไต" ที่ก่อตั้งขึ้นมาเพื่อฉลองครบรอบ 10 ปีแห่งการก่อตั้งมอร์นิงมูซูเมะ โดยนอกจากโกโตแล้ว สมาชิกในกลุ่มดังกล่าวยังประกอบไปด้วยนัตสึมิ อาเบะ คาโอริ อีดะ ริซะ นีงากิ และโคฮารุ คูซูมิ เพลงซิงเกิลของกลุ่มเพลงแรกที่มีชื่อว่า "โบกูรากาอิกิรุ มายเอเชีย" เปิดตัวครั้งแรกเมื่อวันที่ 24 มกราคม ค.ศ. 2007
ไม่นานหลังจากที่ยูกิ โกโต น้องชายของเธอถูกจับ ในวันที่ 28 ตุลาคม ค.ศ. 2007 ในระหว่างโชว์สุดท้ายในทัวร์ "จีอีโมชันทู: ฮาวทูยูซเซ็กซี" โกโตประกาศกับแฟนๆ ว่าเธอจะสำเร็จการศึกษาจากเฮลโล! โปรเจกต์ และออกจากบริษัทอัปฟรอนต์ ด้วบเหตุนี้ เธอจึงไม่สามารถเข้าร่วมทัวร์คอนเสิร์ตของเฮลโล! โปรเจกต์ ประจำฤดูหนาวปี 2008 ได้ ใน ค.ศ. 2018 โกโตกล่าวว่าทางบริษัทบอกให้เธอให้ลาออกจากบริษัท แม้ว่าทางบริษัทได้จองเธอแล้ว ทำให้เธอพูดไม่ออก เธอเคยวางแผนเกษียณจากวงการบันเทิง แต่คิดอีกครั้งหลังจากแม่ให้คำแนะนำ
ค.ศ. 2007–2011: เปลี่ยนชื่อป้ายเป็น "สวีตแบล็กโปรเจกต์".
บล็อกทางการของโกโตเปิดใหม่อีกครั้งในวันที่ 25 มีนาคม ค.ศ. 2008 เธอเปิดเผยว่าเธออยู่ที่ลอสแอนเจลิส รัฐแคลิฟอร์เนีย เพื่อเรียนร้องเพลงกับการเต้นรำ ในวันที่ 19 มิถุนายน ค.ศ. 2008 โกโตได้ลงทะเบียนกับริธึมโซนภายใต้บริษัทเอเว็กซ์กรุป.
เพื่อให้โปรเจกต์นี้สมบูรณ์ Mixi จึงเปิดพื้นที่พิเศษให้กับสวีตแบล็ก และเอเว็กซ์ได้เผยแพร่เว็บสารคดีชีวิตประจำวันของโกโตในฐานะนักร้องบนยูทูบ ซึ่งประสบความสำเร็จเหนือความคาดหมาย
ค.ศ. 2012–ปัจจุบัน: รอยร้าว.
ในวันที่ 22 มิถุนายน ค.ศ. 2011 โกโตประกาศในเว็บไซต์ทางการของเธอว่าเธอจะหยุดอาชีพนักดนตรีในต้นปี 2012 แต่ยังคงปรากฎตัวในงานที่จำกัดผู้เข้าชม เช่นคอนเสิร์ตของดรีมมอร์นิงมูซูเมะ และนำแสดงโฆษณา "มอนสเตอร์ ฮันเตอร์"
ในเดือนกันยายน ค.ศ. 2018 โกโตปรากฎตัวในโทรทัศน์ครั้งแรกใน 6 ปีในรายการวาไรตีโชว์ "ทรีโอไอดอลนะอนนะ"
ชีวิตส่วนตัว.
ใน ค.ศ. 1996 พ่อของโกโตเสียชีวิตขณะปีนเขา สองปีหลังเข้าร่วมกลุ่มมอร์นิงมูซูเมะ ตอนอายุ 15 ปี โกโตซื้อบ้านสามชั้นให้ครอบครัวเธออาศัยอยู่ อย่างไรก็ตาม เธอถูกกลั่นแกล้งและตัดสินใจดร็อปเรียนชั้นมัธยม
โกโตมีพี่สาวสองคนกับน้องชายคนเดียวชื่อว่ายูกิ โกโต แร็ปเปอร์ในกลุ่ม EE Jump. หลังถูกจับกุมในข้อหาขโมยของ ก็ไม่ได้ติดต่อกันอีกเลย
ในวันที่ 23 มกราคม ค.ศ. 2010 โกโตเห็นโทกิโกะ โกโต แม่ของเธอ ตกลงมาจากชั้นสามในเวลา 23:00 น.และรีบส่งเธอไปที่โรงพยาบาล แต่เธอเสียชีวิตจากบาดแผลในวันที่ 24 มกราคม เวลา 1:13 น.
โกโตประกาศในบล็อกของเธอในวันที่ 22 กรกฎาคม ค.ศ. 2014 ว่าเธอได้แต่งานแล้ว เธอถือกำเนิดลูกสาวกับลูกชายในวันที่ 7 ธันวาคม ค.ศ. 2015 และวันที่ 27 กรกฎาคม ค.ศ. 2017 ตามลำดับ
ผลงาน.
"ผลงานที่โกโตมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ"
เพลงซิงเกิล.
"หมายเหตุ: เพลง "ไอโนะบากะยาโร" เป็นเพลงของศิลปินเดี่ยวในเฮลโล! โปรเจกต์ เพลงเดียวที่ติดอันดับหนึ่งในโอริคอนชาร์ตประจำสัปดาห์ของ"